
REFERAT DE APROBARE
[bookmark: _Hlk164149324]privind darea în administrare a imobilului cu destinația creșă situat în Municipiului Drobeta – Turnu Severin, strada Păcii, numărul 3B către ”Creșa Drobeta Turnu Severin” înființată prin HCL nr. 84/30.03.2022

      Având in vedere :
1.  multiplele solicitări ale cetățenilor din Municipiul Drobeta Turnu Severin în ceea ce privește acordarea unor locuri de creșă suplimentare pentru a satisface necesitășile acestora în problema educației preșcolare;
1. Adresa nr. 14828/15.04.2024 emisă de către Direcția de Asistență Socială din cadrul Consiliului Local al Municipiului Drobeta – Turnu Severin referitoare la necesitatea atribuirii unui imobil cu destinația creșă, situat în strada Păcii, numărul 3B către „Creșa Drobeta Turnu Severin” înființată prin HCL nr. 84/30.03.2022;
1. dispozițiile art.5 lit.b, din Procedura de atribuire a denumirilor unităților de învățământ din sistemul național de învățământ preuniversitar aprobată prin ordinul 6564/13.12.2011 conform cărora ”atribuirea de denumire pentru unitățile de învățământ de stat și particular se realizează de către consiliile locale, prin hotărâre, pentru unitățile de învățământ din raza lor teritorială”
1. dispozițiile art. 867 din Legea nr. 287/2009 privin Codul Civil conform cărora ”dreptul de administrare se constituie prin hotărârea Guvernului, a Consiliului Județean sau după caz a Consiliului Local ... autoritățile prevăzute la alin. 1 controlează modul de exercitare a dreptului de administrare”;
1. dispozițiile art.297 din OUG nr. 57/2019 privind Codul administrativ referitoare la stabilirea modalităților de exercitare a dreptului de proprietate publică conform cărora ”autoritățile prevăzute la art.287 decid în condițiile legii cu privire la modalitățile de exercitare a dreptului de proprietate publică, respectiv – darea în administrare”.
     Ținând cont de necesitatea obiectivă de rezolvare imediată a punerii în funcțiune a creșei situată în Municipiul Drobeta Turnu Severin, str. Păcii, nr. 3B, propun ca în sedința extraordinară a consiliului local să fie supus spre aprobare proiectul de hotărâre privind darea în administrare a imobilului cu destinația creșă situat în Municipiului Drobeta – Turnu Severin, strada Păcii, numărul 3B către ”Creșa Drobeta Turnu Severin” înființată prin HCL nr. 84/30.03.2022. 

                                         INIȚIATOR,
                                                      PRIMAR					                    ............................................... MARIUS SCRECIU

